Ammud : • Yir jeqḍur leɛmer yerriẓ • Limer tayerza s wallen, win tufiḍ ad yesserwet • A win ɣef yeshel walluy, ḥader iman-ik deg trusi • Akken yebɣu tiɣzifeḍ ay iḍ, d uleqrar ad yali was • ccreɛ n yigenni, leɛmer yelli • Deg unebdu nefɛeɣ iman-iw, di ccetwa am nekk am tezyiwin• Yuɣ uselɣiɣ amelɣiɣ • Ikker butlil deg lemleḥ • Ur yettbedil ara mejjir aẓar • Taddart akk teswa, aɛejmi iɣunfa • Ur yeksan ḥed i tyuɣen • Yṭṭukek uzger i cenna, i weɣyul ayɣer yerna • Lǧerḥ i teqqed iḥellu, yir awal yeqqaz i rennu • Adrim ur teḥbis texriḍt, ur tettɛuddu d ras lmal • A tunṭict ma ad iyi teɣnuḍ, d kra n lemḥibba i trennuḍ • Win i as-yennan tiṭ ɛlayet, timmi nnig-s i tella • Rregmat d awal, tisusaf d aman • Tiṭ n uyaziḍ ar yirden • Win yeṭṭef lxuf d ṭṭlam, yeqqar-as ur yelhi leḥram • Yiwwas i tettɛeddi ɣef uccen • Win i as-yennan yeshel qeḍran, ad iɛeddi ad yessisen, win i as-yennan teshel taɛfert iɛfesitt mebla arkasen • Bedd ad twaliḍ, kker ad d-tawḍ, qim ulac • Nnig n ubrid, seddaw n ubrid, leqrar-is d abrid • Mttif tidett qerriḥen lekteb yessefraḥen • Ar wanda yebɛed yessuruf, ar wanda yeqreb yeccuref • ccnan-iyi medden ur nɣiɣ, a tiyita dgi yerrsen • S lyana teǧǧeḍ arqiqes, Ṛebbi weḥdes • Iɣleb ucerrig tafawet • Ayen id-yekkan seg usaɣur, d abaɣur • Ulac taciṭa, ur ihuzz waḍu • Afus ur tewɛiḍ ad t-tɣeẓẓeḍ, ssuden-it 70